Anexa nr. 4

**GARANŢIA DE ORIGINE PENTRU ENERGIA ELECTRICĂ**

 **PRODUSĂ ÎN REGIM DE COGENERARE DE ÎNALTĂ EFICIENŢĂ**

1. Garanţia de origine menţionată la art. 14 alin. (1) din prezenta lege le permite producătorilor să demonstreze că energia electrică pe care o vînd este produsă prin cogenerare de înaltă eficienţă şi este emisă în acest scop pe baza cererii depuse de producător.
2. Agenţia adoptă măsuri pentru a se asigura că:

 a) garanţia de origine:

– este corectă şi veridică;

– este emisă, transferată şi anulată în format electronic;

b) o unitate de energie electrică produsă în regim de cogenerare de înaltă eficienţă este luată în considerare o singură dată.

3. Garanţia de origine trebuie să conţină cel puţin următoarele informaţii:

1. identitatea, amplasarea, tipul şi capacitatea (termică şi electrică) a instalaţiei în care a fost produsă energia electrică în cauză;
2. data şi locul producţiei;
3. puterea calorifică inferioară a combustibilului din care a fost produsă energia electrică;
4. cantitatea de energie termică produsă împreună cu energia electrică şi utilizarea acesteia;
5. cantitatea de energie electrică produsă prin cogenerare de înaltă eficienţă, în conformitate cu anexa nr. 2;
6. economiile de energie primară calculate în conformitate cu anexa nr. 1, pe baza valorilor de referinţă armonizate ale eficienţei menţionate la pct. 6 din anexa nr. 1;
7. eficienţa nominală de producere a energiei electrice şi termice a instalaţiei;
8. data la care instalaţia a fost pusă în funcţiune;
9. data şi ţara emiterii garanției şi un număr de identificare unic al acesteia.

4.Garanţia de origine se emite pentru o unitate de energie electrică produsă prin cogenerare (pentru fiecare 1 MWh). Aceasta se referă la producţia brută de energie electrică măsurată în punctul de măsurare şi livrată către reţeaua electrică.